9 снежня 2011 года ў Рэспубліцы Беларусь урачыста адзначаецца 120-годдзе з дня нараджэння класіка беларускай літаратуры Максіма Багдановіча. Паэт і празаік з тонкім, далікатным адчуваннем рэчаіснасці і ўнутранага свету чалавека, майстар мастацкага перакладу, удумлівы крытык і літаратуразнаўца, палымяны патрыёт, сваёй творчасцю Максім Багдановіч навечна ўпісаў сваё імя ў гісторыю не толькі беларускай нацыянальнай літаратуры, але і сусветнай. Яго творчасць адлюстроўвае багаты талент, шырокую эрудыцыю і высокую культуру, якая застаецца ўзорнай і працягвае ўражваць адданасцю і высакародным служэннем творцы роднай беларускай мове, сваёй Бацькаўшчыне. Праз усё жыццё Максім Багдановіч пранёс шчырую веру ў тое, што беларуская літаратура ўзнімецца да ўзроўню дасягненняў сусветнай літаратуры, а беларускі народ зойме годнае месца сярод іншых народаў свету. 9 снежня 2011 года а 12–й гадзіне адбудзецца ўрачыстая імпрэза і ўскладанне кветак